ประกาศคณะกรรมการควบคุมการขนส่งทางบก ประจำจังหวัดสมุทรปราการ ฉบับที่ 105 (พ.ศ. 2550) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดสมุทรปราการ สายที่ 1197 บางพลี - ถนนอ่อนนุช -  ตลาดหัวตะเข้ ให้มีรายละเอียดเส้นทางแยกช่วงอำเภอบางพลี - โรงเรียนราชวินิตบางแก้ว เพิ่มอีก 1 ช่วง

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดสมุทรปราการ
ฉบับที่
๑๐๕ (พ.ศ. ๒๕๕๐)
เรื่อง
กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสมุทรปราการ สายที่ ๑๑๙๗ บางพลี - ถนนอ่อนนุช -
ตลาดหัวตะเข้
ให้มีรายละเอียดเส้นทางแยกช่วงอำเภอบางพลี
- โรงเรียนราชวินิตบางแก้ว
เพิ่มอีก
๑ ช่วง[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรปราการ
ฉบับที่ ๙๘ (พ.ศ. ๒๕๔๙) ลงวันที่ ๒๓ มกราคม ๒๕๔๙ เรื่อง กำหนด
(ปรับปรุง) เส้นทางและรายละเอียด เส้นทางสำหรับการขนส่งประจำทางด้วยรถโดยสาร หมวด
๔ จังหวัดสมุทรปราการ สายที่ ๑๑๙๗ บางพลี - ถนนอ่อนนุช - ตลาดหัวตะเข้ นั้น

คณะกรรมการควบคุมการขนส่งทางบกประจำจังหวัดสมุทรปราการได้พิจารณาเห็นสมควรให้กำหนด
(ปรับปรุง) เส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดสมุทรปราการในการประชุมครั้งที่
๒/๒๕๔๙ เมื่อวันที่ ๒๓ พฤษภาคม ๒๕๔๙
และได้รับอนุมัติคณะกรรมการควบคุมการขนส่งทางบกกลาง ในการประชุมครั้งที่ ๒๐/๒๕๔๙
เมื่อวันที่ ๑๙ ธันวาคม ๒๕๔๙ จึงให้กำหนด (ปรับปรุง)
เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๔ จังหวัดสมุทรปราการ
สายที่ ๑๑๙๗ บางพลี - ถนนอ่อนนุช - ตลาดหัวตะเข้
ให้มีรายละเอียดเส้นทางแยกช่วงอำเภอบางพลี - โรงเรียนราชวินิตบางแก้ว เพิ่มอีก ๑
ช่วง โดยให้ใช้รายละเอียดเส้นทาง ดังต่อไปนี้

สายที่ ๑๑๙๗ ชื่อเส้นทาง บางพลี - ถนนอ่อนนุช -
ตลาดหัวตะเข้
เริ่มต้นจากสถานที่จอดรถโดยสารประจำทางอำเภอบางพลี
ไปตามถนนสุขาภิบาล ๒ แยกขวาไปตามทางหลวงแผ่นดินหมายเลข ๓๒๕๖ (ถนนกิ่งแก้ว)
ผ่านศูนย์อุตสาหกรรมบางพลี สำนักงานเขตบางพลี การไฟฟ้านครหลวง โรงงานแป้งหมอเปาโล
วัดกิ่งแก้ว หมู่บ้านจามจุรี แยกขวาไปตามถนนอ่อนนุช ไปตามถนนลาดกระบัง
ผ่านทางแยกถนนร่มเกล้า
สถานีตำรวจนครบาลลาดกระบังไปสุดเส้นทางที่บริเวณตลาดหัวตะเข้
ช่วงอำเภอบางพลี
- โรงเรียนราชวินิตบางแก้ว
เริ่มต้นจากสถานที่จอดรถโดยสารประจำทาง อำเภอบางพลี ไปตามถนนสุขาภิบาล ๒
แยกขวาไปตามทางหลวงแผ่นดินหมายเลข ๓๒๕๖ (ถนนกิ่งแก้ว)
ผ่านโรงเรียนเตรียมปริญญานุสรณ์ แยกซ้ายไปตามถนนบางนา - ตราด
ผ่านถนนวงแหวนตะวันออก ไปสุดเส้นทางที่บริเวณโรงเรียนราชวินิตบางแก้ว


ประกาศ
ณ วันที่ ๒๔ มกราคม พ.ศ. ๒๕๕๐
อนุวัฒน์
เมธีวิบูลวุฒิ
ผู้ว่าราชการจังหวัดสมุทรปราการ
ประธานกรรมการควบคุมการขนส่งทางบก
ประจำจังหวัดสมุทรปราการ





























โสรศ/ผู้จัดทำ
๔
เมษายน ๒๕๕๐

[๑] ราชกิจจานุเบกษา
เล่ม ๑๒๔/ตอนที่ ๒๘ ง/หน้า ๒๒๑/๒๙ มีนาคม ๒๕๕๐